b'\n_START_ARTICLE_\nA Tonic for the Troops\n_START_SECTION_\nArviot\n_START_PARAGRAPH_\nEr\xc3\xa4\xc3\xa4n arvostelun mukaan hyv\xc3\xa4n esikoisalbumin ja Suomen-vierailun yhteydess\xc3\xa4 pidetyn konsertin j\xc3\xa4lkeen t\xc3\xa4m\xc3\xa4 levy kuulostaa yll\xc3\xa4tt\xc3\xa4v\xc3\xa4lt\xc3\xa4. Levy tuntuu ylituotetulta ja mahtipontiselta. Ylen m\xc3\xa4\xc3\xa4rin k\xc3\xa4ytetyt ja luonnottomat taustalauluosuudet tuovat arvioijan mieleen Queen-yhtyeen ja muutoin muistumia on Sparksilta, Steve Millerilt\xc3\xa4 ja jopa Emerson, Lake & Palmerilta. Yhtye on kehittynyt musiikillisesti ja se soittaa hyvin ja tarkasti, v\xc3\xa4lill\xc3\xa4 kuitenkin ponnettomasti. Bob Geldofin s\xc3\xa4vellykset ovat monipuolisia, jopa loistavia, ja sanoituksissa on ter\xc3\xa4vyytt\xc3\xa4. H\xc3\xa4nen laulutavastaan on hiottu pois raakuutta. Levy on arvioijan mielest\xc3\xa4 hyv\xc3\xa4 puutteineenkin.\n_START_SECTION_\nSinglet\n_START_PARAGRAPH_\nAlbumilta on julkaistu single She\xe2\x80\x99s So Modern / "Lying Again" (Ensign ENY 13). Tyylilt\xc3\xa4\xc3\xa4n nimikappale muistuttaa arvioijan mielest\xc3\xa4 yhtyeen esikoissingle\xc3\xa4 Looking After No. 1. Sanoitus on "l\xc3\xa4ll\xc3\xa4tyst\xc3\xa4" ja Bob Geldof on alkanut muistuttaa Bryan Ferrya. Tanssittava nimikappale on taidokasta "huipputason energiarockia" ja single kokonaisuudessaan "hyv\xc3\xa4\xc3\xa4 k\xc3\xa4ytt\xc3\xb6rockia"._NEWLINE_Muut albumilta julkaistut singlet ovat Like Clockwork ja Rat Trap.'